google/wiki40b huggingface dataset:
देशबंधु गुप्ता

लाला देशबंधु गुप्ता भारत के स्वतन्त्रता संग्राम सेनानी एवं पत्रकार थे। उन्होंने लाला लाजपत राय के समाचार पत्र वंदेमातरम में संपादक के रूप में सहयोग दिया। गुप्ता ने बाल गंगाधर तिलक के लेखों से प्रभावित होकर अपना जीवन स्वतंत्रता आंदोलन के लिए समर्पित किया। साइमन कमीशन के दिल्ली पहुंचने पर उसका विरोध किया। वे अनेक बार जेल भी गए। लालाजी संविधान सभा के विशिष्ट सदस्य थे।
उनका जन्म पानीपत में हुआ था, लेकिन उनकी कर्मभूमि दिल्ली रही। देश के विभाजन के समय लाला जी ने दिल्ली और आस-पास के क्षेत्रों में साम्प्रदायिक सदभाव बनाये रखने में महत्वपूर्ण भूमिका निभाई। दुर्भाग्य से 1951 में कलकत्ता जाते समय विमान दुर्घटना में उनका निधन हो गया।
रोमशे गर्त

यह एक प्रमुख महासागरीय गर्त हैं।
उषा मंगेशकर

उषा मंगेशकर मशहूर गायिका लता मंगेशकर तथा आशा भोंसले की छोटी बहन हैं और हिन्दी फ़िल्मी गीतों की पार्श्व गायिका हैं।
डेल्टा-v

कक्षीय तंत्र या एस्ट्रोडायनामिक्स में, Δv या डेल्टा-v (शाब्दिक : "वेग में परिवर्तन") एक अदिश है, जो गति की इकाइयां रखता है | इसकी गणना, एक प्रक्षेपवक्र से दूसरे में जाने के लिए आवश्यक ' ' प्रयास ' ' की मात्रा से की जाती है |
सीधे शब्दों में डेल्टा-v, अंतरिक्ष यान द्वारा कक्षा बदलने के लिए, एक कक्षा से दूसरी कक्षा में छलांग लगाने के लिए आवश्यक प्रयास या अतिरिक्त धक्का या ऊर्जा की मात्रा है |
प्रानपीर बादशाह् मकबरा

भौगोलिक स्थिति

यह मकबरा गवर्नमेंट कॉलेज हिसार के परिसर के भीतर पंचायत भवन की बगल में स्थित है। पास मे महावीर स्टेडियम है।

इतिहास

यह कब्र बाबा प्रानपीर बादशाह की है। वे शेर बहलोल या दाना शेर के आध्यत्मिक गुरु थे। शेर बहलोल ने  पहले से ही बताया था कि  गयासुद्दीन तुग़लक़ का (१३२०-१३२५ ई॰) एक दिन दिल्ली सल्तनत का सुल्तान बनेगा। 

वास्तुकला

कब्र को एक उन्छे मंच पर बनाया गया है। इसे एक निश्चित ऊंचाई तक सफेद कन्कर् पत्थर ब्लॉक का उपयोग कर निर्मित किया गया है। जो कि सम्भवता मुस्लिम आक्रमणकारियों नष्ट किये गये किसी  एक हिंदू मंदिर से लिये गये होगे।  कब्र का शीर्ष लखुआरी ईंटों का उपयोग कर बनाया गया है, सभी चार दिशओ मे धनुषाकार द्वार है।   शीर्ष का गुंबद एक अष्टकोणीय आधार पर स्थित है। वहाँ  इसके अंदर किसी की मजार होने के कोई सबूत नहीं है।

बहाली और पुनर्वास

कब्र में है की जीर्ण-शीर्ण हालत में है, कुछ मामूली मरम्मत का काम   भारतीय पुरातत्व सर्वेक्षण के द्वारा लिया गया है।
सीरियल किलर

पहचान

हम कुछ विशेषताओं को रखते है जो निम्नलिखित हैं १.वह एक ही प्रकार के व्यक्तित्व को अपना शिकार बनाता है। जैसे बच्चों,महिलाओ या किसी एक ही आयु के व्यक्ति को ही अपना निशाना बनाते है २.वह एक समय अवधि के अन्तराल मे अपना शिकार करता है। ३.वह एक ही तरीके को अपनाकर अपने कार्य को करता है। ४.वह हर बार एक ही प्रकार के हत्यार और एक ही प्रकार के तरीके से करता है।

ऐसा क्यों करते है

उनके ऐसा करने के पीछे उनके मन मे बने दिवेश और घृणा होती है जो उसके आसपास के महोल या आसपास क लोगो के दुवारा उसपर किए गए शोषण की वजह से होता है और वह अपने साथ हुए इस अत्याचार की वजह से लोगो को मारकर खुद को सुरक्षित समझता है। उनके अतीत मे कुछ ऐसी कोई घटना जो उनके अंदर उस तरीके के लोगो या उस तरीके के व्यक्तित्व के विरुद्ध मन मे घृणा उत्पन करदेता है और उसी तरह के व्यक्तित्व को देखर उनके मन क्रोध आजाता है जिसकी वजह से अपने दिमागी संतुलन को खो देते है और वह घटना को अंजाम दे देता है।जिसे करने से उसके मन को शांति और आत्मसंतुस्टी के लिए वह करता है जो एक उसके दुवारा मन मे बनी धारणा है जो सिर्फ उसके साथ हुए शोषण की वजह से उस वयक्ति क मन मे बनी हुई होती है, जब वह इस घटना को अंजाम देता है वह उस समय अपना दिमाग़ी संतुलन खो देता है और उसको श्व्य्म नही पता होता की वह सही या गलत कर रहा है। पर हम यह हर केश मे नही कह सकते क्योंकि कुछ व्यक्ति को यह करना सिर्फ अपने मन की खुसी या संतुष्टि क लिए करते है।
सरमथुरा

जनसांख्यिकी

सरमथुरा की जनसंख्या 17,988 है, जिसमें से 54% पुरुष और 46% महिलाएं हैं। पूरी आबादी में, 77% अग्र जाति (भारत सरकार द्वारा संचालित किसी भी सकारात्मक कार्रवाई योजनाओं के लिए योग्य नहीं है, उन लोगों का समूह), 17% अनुसूचित जाति से संबंधित है और 6% का संबंध अनुसूचित जनजाति से है।  सरमथुरा जनगणना शहर की जनसंख्या (6 वर्ष से कम आयु वर्ग के बच्चों) की संख्या 3,147 है, जिसमें से 54% लड़के और 46% लड़कियां हैं
हिंदू धर्म का अभ्यास करने वाली कुल जनसंख्या का  62.90% , इस्लाम  धर्म का अभ्यास करने वाली कुल आबादी का 37.02% हिस्सा है। शहर में  कई अन्य धर्म भी मौजूद हैं। सरमथुरा में औसत से कम महिला लिंग अनुपात और राजस्थान राज्य की तुलना में कम बाल लिंग अनुपात है। सरमथुरा की साक्षरता दर 66.18% है, जो राजस्थान राज्य की 66.11% औसत औसत से अधिक है। सरमथुरा में, पुरुष साक्षरता लगभग 76.86% है और महिला साक्षरता दर 53.84% है। जनगणना के शहर में 2,950 घर हैं, और प्रत्येक परिवार में औसत 6 लोग रहते हैं।

धौलपुर- सरमथुरा रेलवे

See also: Dholpur–Sarmathura Railway
यह धौलपुर- सरमथुरा संकीर्ण रेल लाइन 2'6 "फुट है और सरमथुरा से धौलपुर तक की दूरी 72 किलोमीटर है। यह रेल लाइन मुख्य रूप से सरमथुरा से दूसरे स्थान पर लाल बलुआ पत्थर की आपूर्ति करने के लिए उपयोग की जाती है। इसे राजा राम सिंह के शासनकाल में 1929 में पूरा किया गया था। इस मार्ग पर अब भी एक यात्री ट्रेन चलती है। रेलवे गेज रूपांतरण 1,676 मिमी (5 फुट 6 इंच) में व्यापक गेज चल रहा है। रेलवे से जुड़ने की एक योजना भी है करौली के माध्यम से गंगापुर लाइन।

दमोह झरना आकाश

दमोह झरना 300 फीट ऊंचा है और यह मानसून के मौसम में, जुलाई से सितंबर तक दिखाई देता है।

पार्वती बांध (आंगई )

पार्वती नदी पर स्थित इस बांध में पानी के बाहर जाने के लिए 22 दरवाजे हैं।

महाकालेश्वर मंदिर

महाकालेश्वर मंदिर, झिरी रोड पर भगवान शिव का एक लोकप्रिय मंदिर है। हजारों लोग हर रविवार को इस मंदिर में जाते हैं और भोज (आयोजन) नियमित रूप से आयोजित कि सरमथुरा ।
स्थानीय भाषा में महाकालेश्वर को डंगरिया वाले के नाम से जाना जाता है प्रतिवर्ष भाद्रपद में लक्खी मेले का आयोजन होता है ।
लोहागड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

लोहागड़ा उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
महाकाव्य

संस्कृत काव्यशास्त्र में महाकाव्य (एपिक) का प्रथम सूत्रबद्ध लक्षण आचार्य भामह ने प्रस्तुत किया है और परवर्ती आचार्यों में दंडी, रुद्रट तथा विश्वनाथ ने अपने अपने ढंग से इस महाकाव्य(एपिक)सूत्रबद्ध के लक्षण का विस्तार किया है। आचार्य विश्वनाथ का लक्षण निरूपण इस परंपरा में अंतिम होने के कारण सभी पूर्ववर्ती मतों के सारसंकलन के रूप में उपलब्ध है।महाकाव्य में भारत को भारतवर्ष अथवा भरत का देश कहा गया है तथा भारत निवासियों को भारती अथवा भरत की संतान कहा गया है

महाकाव्य के सम्बन्ध में पश्चिमी मत

महाकाव्य के जिन लक्षणों का निरूपण भारतीय आचार्यों ने किया, शब्दभेद से उन्हीं से मिलती-जुलती विशेषताओं का उल्लेख पश्चिम के आचार्यों ने भी किया है। अरस्तू ने त्रासदी से महाकाव्य की तुलना करते हुए कहा है कि "गीत एवं दृश्यविघान के अतिरिक्त (महाकाव्य और त्रासदी) दोनों के अंग भी समान ही हैं।" अर्थात् महाकाव्य के मूल तत्व चार हैं - कथावस्तु, चरित्र, विचारतत्व और पदावली (भाषा)।

पात्र

महाकाव्य के पात्रों के सम्बंध में अरस्तू ने केवल इतना कहा है कि "महाकाव्य और त्रासदी में यह समानता है कि उसमें भी उच्चतर कोटि के पात्रों की पद्यबद्ध अनुकृति रहती है।" त्रासदी के पात्रों से समानता के आधार पर यह निष्कर्ष निकालना कठिन नहीं कि महाकाव्य के पात्र भी प्राय: त्रासदी के समान - भद्र, वैभवशाली, कुलीन और यशस्वी होने चाहिए। रुद्रट के अनुसार महाकाव्य में प्रतिनायक और उसके कुल का भी वर्णन होता है।

प्रयोजन और प्रभाव

अरस्तू के अनुसार महाकाव्य का प्रभाव और प्रयोजन भी त्रासदी के समान होना चाहिए, अर्थात् मनोवेगों का विरेचन, उसका प्रयोजन और तज्जन्य मन:शांति उसका प्रभाव होना चाहिए। यह प्रभाव नैतिक अथवा रागात्मक अथवा दोनों प्रकार का हो सकता है।

भाषा, शैली और छंद

अरस्तू के शब्दों में महाकाव्य की शैली का भी "पूर्ण उत्कर्ष यह है कि वह प्रसन्न (प्रसादगुण युक्त) हो किंतु क्षुद्र न हो।" अर्थात् गरिमा तथा प्रसादगुण महाकाव्य की शैली के मूल तत्व हैं और गरिमा का आधार है असाधारणता। उनके मतानुसार महाकाव्य की भाषाशैली त्रासदी की करुणमधुर अलंकृत शैली से भिन्न, लोकातिक्रांत प्रयोगों से कलात्मक, उदात्त एवं गरिमावरिष्ठ होनी चाहिए।
महाकाव्य की रचना के लिये वे आदि से अंत तक एक ही छंद - वीर छंद - के प्रयोग पर बल देते हैं क्योंकि उसका रूप अन्य वृत्तों की अपेक्षा अधिक भव्य एवं गरिमामय होता है जिसमें अप्रचलित एवं लाक्षणिक शब्द बड़ी सरलता से अंतर्भुक्त हो जाते हैं। परवर्ती विद्वानों ने भी महाकाव्य के विभिन्न तत्वों के संदर्भ में उन्हीं विशेषताओं का पुनराख्यान किया है जिनका उल्लेख आचार्य अरस्तू कर चुके थे। वीरकाव्य (महाकाव्य) का आधार सभी ने जातीय गौरव की पुराकथाओं को स्वीकार किया है। जॉन हेरिंगटन वीरकाव्य के लिये ऐतिहासिक आधारभूमि की आवश्यकता पर बल देते हैं और स्पेंसर वीरकाव्य के लिये वैभव और गरिमा को आधारभूत तत्व मानते हैं। फ्रांस के कवि आलोचकों पैलेतिए, वोकलें और रोनसार आदि ने भी महाकाव्य की कथावस्तु को सर्वाधिक गरिमायम, भव्य और उदात्त करते हुए उसके अंतर्गत ऐसे वातावरण के निर्माण का आग्रह किया है जो क्षुद्र घटनाओं से मुक्त एवं भव्य हो।
फाउण्डेशन

फाउण्डेशन (Foundation) त्वचा के रंग वाला एक सौन्दर्य प्रसाधन है जो चेहरे पर लगाया (पोता) जाता है। फाउण्डेशन लगाने से त्वचा का रंग एक ही जैसा दिखाई देता है। इससे मेकअप के लिए एक आधार तैयार हो जाता है। इससे चेहरे के दाग, धब्बे एवं निशान आदि च्हिप जाते हैं। इसके अलावा त्वचा के मूल वर्ण को बदलने के लिये भी यह लगाया जाता है।
त्वचा के रंग से एक शेड गहरा फाउण्डेशन ले लें। ये अक्सर स्टिक, तरल तथा क्रीम के रूप में मिलता है। इसे गर्दन, कान, चेहरे और हाथों के खुले हुए हिस्सों पर अच्छी तरह फैलाकर लगा लें। माथे, नाक, गालों, ठोड़ी और गर्दन पर यह निशानों की तरह लगा लें और फिर गीले स्पंज से अच्छी तरह फैला लें। अगर त्वचा ज्यादा रूखी है तो फाउण्डेंशन में थोड़ा सा मॉश्चराइजर मिला लें। अगर त्वचा तैलीय हो तो इसके अन्दर 1-2 बूंद पानी या गुलाबजल मिला सकते हैं।
सोबात नदी

सोबात नदी उत्तर-पूर्वी दक्षिण सूडान में एक नदी है। यह नील नदी की सहायक नदी है। यह श्वेत नील की सबसे दक्षिणी उपनदी है।
तुर्ययन्त्रप्रकाश

तुर्ययन्त्रप्रकाश , भूधर द्वारा रचित संस्कृत ग्रन्थ है जिसमें तुर्ययन्त्र (quadrant) के निर्माण का वर्णन है। वास्तव में यह इन्स्ट्रुमेन्टेशन का ग्रन्थ है।
२१६२ ईसा पूर्व

२१६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बूढवाल

बूढवाल BOORHWAL BUDHWAL राजस्थान राज्य के अलवर जिले कि बहरोङ तहसील का एक गाँव है 1 यह गाँव अलवर जिला मुख्यालय से ७० किलोमीटर तथा बहरोङ तहसील मुख्यालय से ९ किलोमीटर उत्तर-पश्चिम दिशा में स्तिथ है 1 यहाँ का पिन कोड ३०१७०९ है 1
बूढवाल ग्राम पंचायत में ३गाँव शामिल हैं:-डवानी, भूपखेङा, और बूढवाल | बूढवाल ग्राम पंचायत कि सरपंच श्रीमती आशाहै।
1. इतिहास- बूढवाल को बुधराम यादव ने वैशाख सुदी १३ विक्रमी सम्वत् १४००(1343 ईस्वी) में बसाया था 1 बुधराम कनिना (हरियाणा का एक शहर) को बसाने वाले कन्ही राम के बडे भाई थे 1
2. शिक्षा- बूढवाल में शिक्षा का स्तर अच्छा है। यहाँ एक बी.एड. महाविद्यालय (गार्गी शिक्षक प्रशिक्षण), उच्च माद्यमिक विद्यालय, बालिका उच्च प्राथमिक एवं प्राथमिक विद्यालय हैं। बाबा रामदेव और सम्पत राम(पूर्व मन्त्रि, राजस्थान सरकार) ने यहाँ के विद्यालय में अध्ययन किया। यहाँ कि साक्षरता दर 100% है। गाँव में लङकियों कि शिक्षा पर भी उचित ध्यान दिया जाता हैं।

3. भूगोल-
बूढवाल गाँव अलवर से 70 Km, जयपुर से 140 Km, दिल्ली से 140 Km, नारनोल (हरि.) से 20 Km और नीमराणा से 15 Km बहरोङ-कुण्ड रोड पर स्तिथ भीटेङा बस स्टेण्ड से 3 Km पश्चिम कि ओर स्तिथ है। यहाँ कि मिट्टी बहुत उपजाऊ है। यहाँ कि मुख्य फसलें बाजरा, कपास, ग्वार, गेँहू, सरसो और अरअर (आरेङ) हैं। यहाँ गहन वन क्षेत्र नहीं हैं। यहाँ खेजङी के वृक्ष बहुताय संख्या में है। खेजङी के अलावा नीम, शीशम, कीकर, बेर और पीपल के वृक्ष भी पाये जाते हैं।

4. व्यवसाय-

   यहाँ के बहुत से लोग अध्यापन, सेना (Army,CRPF,BSF,CISF,ITBP) एवं पुलिस (राज.पुलिस, दिल्ली पुलिस), परिवहन,नीमराना और बहरोड के उद्योगों में कार्यरत हैं। कृषि के साथ-साथ यहाँ के लोग पशुपालन में भी गहन रुचि रखते हैं। यहाँ के लोग मुर्रा और हरियाणवी नस्ल कि भैंसे अधिक पालते हैं। भैंस के बाद ऊँट, बकरी और गाय भी लोग पालते हैं। गाँव में दो मुर्गी पालन केन्द्र हैं। गाँव में सरस डेयरी के अतिरिक्त ४ और दुग्ध केन्द्र कार्यरत हैं। 

5. Pnb BC केन्द्र बूढवाल . सुरेन्द्र सिंह यादव mob.no. 9887715505 6. औ.पी. कृषि महाविद्यालय बूढवाल
हंसा मेहता

प्रारंभिक जीवन

हंसा मेहता का जन्म 3 जुलाई 1897 को गुजरात के एक नागर ब्राह्मण परिवार में हुआ था। वह मनुभाई मेहता की बेटी थी (जो तत्कालीन बड़ौदा राज्य के दीवान थे) और नंदशंकर मेहता की पोती, (जो गुजराती भाषा के पहले उपन्यास करण घेलो के लेखक थे)।
उन्होंने 1918 में दर्शनशास्त्र में स्नातक किया, जिसके बाद उन्होंने इंग्लैंड में पत्रकारिता और समाजशास्त्र का अध्ययन किया। 1918 में वे सरोजिनी नायडू से और बाद में वह 1922 में महात्मा गांधी से मिलीं। उनकी शादी प्रख्यात चिकित्सक और प्रशासक जीवराज नारायण मेहता से हुई थी।

राजनीति, शिक्षा और सक्रियता

हंसा मेहता ने विदेशी कपड़े और शराब बेचने वाली दुकानों के बहिष्कार का आयोजन किया, और महात्मा गांधी की सलाह पर अन्य स्वतंत्रता आंदोलन गतिविधियों में भाग लिया। यहां तक कि उन्हें 1932 में अपने पति के साथ अंग्रेजों ने गिरफ्तार कर जेल तक भेज दिया था। बाद में वह बॉम्बे विधान परिषद से प्रतिनिधि चुनी गईं। 
स्वतंत्रता के बाद, वे उन 15 महिलाओं में शामिल थीं, जो भारतीय संविधान का मसौदा तैयार करने वाली घटक विधानसभा (Constituent Assembly) का हिस्सा थीं। वे सलाहकार समिति और मौलिक अधिकारों पर उप समिति की सदस्य थीं।  उन्होंने भारत में महिलाओं के लिए समानता और न्याय की वकालत की।  
हंसा 1926 में बॉम्बे स्कूल कमेटी के लिए चुनी गईं और 1945-46 में अखिल भारतीय महिला सम्मेलन की अध्यक्ष बनीं। हैदराबाद में आयोजित अखिल भारतीय महिला सम्मेलन सम्मेलन में अपने अध्यक्षीय भाषण में, उन्होंने महिला अधिकारों का एक चार्टर प्रस्तावित किया। वे 1945 से 1960 तक भारत में विभिन्न पदों पर रहीं, जिनमे से उल्लेखनीय पद हैं - एसएनडीटी महिला विश्वविद्यालय की कुलपति, अखिल भारतीय माध्यमिक शिक्षा बोर्ड की सदस्य, इंटर यूनिवर्सिटी बोर्ड ऑफ़ इंडिया की अध्यक्ष और महाराजा सयाजीराव यूनिवर्सिटी ऑफ़ बड़ौदा की कुलपति।

संयुक्त राष्ट्र में योगदान

हंसा ने 1946 में महिलाओं की स्थिति पर एकल उप-समिति में भारत का प्रतिनिधित्व किया। 1947-48 में संयुक्त राष्ट्र मानवाधिकार आयोग में भारतीय प्रतिनिधि के रूप में, उन्होंने " सभी पुरुषों को समान बनाया गया है" या "all men are created equal" (जो कि अमेरिका की तत्कालीन फ़र्स्ट लेडी एलिनोर रूज़वेल्ट का पसंदीदा वाक्यांश था) में "पुरुष" शब्द को बदलकर "मानव" शब्द उपयोग में लाने की क़वायद की, जिसके बाद यह "सभी मानवों को समान बनाया गया है" या ""all human beings are created equal" के रूप में पढ़ा जाने लगा। इससे वे ये साबित करना चाहती थीं कि अधिकार केवल पुरुषों के लिए नहीं बल्कि महिलाओं के लिए भी हैं, क्योंकि वे भी उतनी ही "मानव" हैं, जितने पुरुष। अंततः मानवाधिकारों की सार्वभौम घोषणा की भाषा को बदलने में वे सफल रहीं  और इससे लैंगिक समानता की आवश्यकता पर प्रकाश पड़ा। हंसा बाद में 1950 में संयुक्त राष्ट्र के मानवाधिकार आयोग की उपाध्यक्ष बनीं। वे यूनेस्को के कार्यकारी बोर्ड की सदस्य भी थीं।

साहित्य कैरियर

उन्होंने गुजराती में बच्चों के लिए कई किताबें लिखीं, जिनमें अरुणू अदभुत स्वप्न (1934), बबलाना पराक्रमो (1929), बलवर्तावली भाग 1-2 (1926, 1929) शामिल हैं। वह कुछ किताबें अनुवाद वाल्मीकि रामायण: अरण्यकाण्ड, बालकाण्डऔर सुन्दरकाण्ड। उन्होंने कई अंग्रेजी कहानियों का अनुवाद भी किया, जिसमें गुलिवर्स ट्रेवल्स भी शामिल है। उन्होंने शेक्सपियर के कुछ नाटकों को भी रूपांतरित किया था। उनके निबंध एकत्र किए गए और केतलाक लेखो (1978) के रूप में प्रकाशित हुए।

पुरस्कार

हंसा मेहता को 1959 में पद्म भूषण से सम्मानित किया गया था।
अलेख पत्रा

स्वतंत्रता आंदोलन में भागीदारी

उन्होंने 18 साल की उम्र में स्वतंत्रता आंदोलन में भाग लिया। स्वतंत्रता संग्राम के दौरान, उन्होंने अपने दोस्तों के साथ ब्रिटिश राज के विरोध में निमापाड़ा के पुलिस स्टेशन को जला दिया। इस घटना के दौरान, पुलिस गोलीबारी हुई और उनके करीबी सहयोगी और मित्र की स्थान पर मौत हो गई। वह बच गए और गिरफ्तार कर लिया और पुरी जेल में रखा गया। ब्रिटिश जेल उसे भागने से नहीं रोक पाए और उपनिवेशवाद के खिलाफ अपने भूमिगत संघर्ष को जारी रखे। वह कलकत्ता गए और कुछ अमीर व्यक्ति के घर में, घरेलू भूमि के रूप में काम किया।
लेकिन वह वहां लंबे समय तक नहीं रह सके क्योंकि वह आचार्य हरिहर, गोपाबंधू दास इत्यादि जैसे किंवदंतियों के साथ खुलेआम लड़ना चाहते थे, और अपने दोस्तों के अनुरोध पर, वह ओडिशा वापस आ रहे  थे। तभी पुरी रेलवे स्टेशन पर पकड़ा लिया जिसके बाद कोलकाता को वापस ले जाया गया, और फिर जेल में डाल दिया।
जेल के अंदर, वह अपने कपड़े बनाने के लिए कपास कताई का अभ्यास करता थे, स्वच्छ वातावरण को बनाए रखने के लिए शौचालयों की सफाई करता थे, दैनिक समूह की प्रार्थना करता थे और गांधीजी के अन्य निर्देशों का पालन करता थे। जेल से रिहा होने के बाद, वह स्वराज, गृह शासन और अन्य सर्वोदय कार्यों पर प्रशिक्षण पाने के लिए वर्धा गए।
टोकि पोना

टोकि पोना या टोकी पोना एक निर्मित भाषा है। टोरंटो की सोन्जा एलिन किसा ने इस भाषा का निर्माण किया है। यह भाषा कुछ साधारण से विचारों और प्रतीकों पर आधारित है जो सभी संस्कृतियों को ज्ञात है या लगभग एक समान हैं। टोकि पोना एक न्यून्य भाषा है। इसमें केवल ११८ शब्द हैं। यह संजाल पर प्रथम बार २००१ की गर्मियों में प्रकाशित की गई थी।
दाई ओर दिखाए गए चित्र का अर्थ है, हाँ यह सही है।
यह शब्दों के स्थान पर हावभावों को ध्यान में रखकर निर्मित की गई है, अर्थात इसका स्वरूप जितना हो सके कम जटिल करके बनाया गया है। इस भाषा में मात्र १४ भाषा ध्वनियां और ११ शब्द हैं। इसे अंतर्राष्ट्रीय सहायक भाषा के रूप में नहीं बनाया गया, बल्कि यह ताओ दर्शन से प्रेरित है। इस भाषा को सीखने वाले शीघ्र ही सरल शब्दों से हावभावों को प्रकट करने की कला सीख जाते हैं।
शाहगढ़

शाहगढ़ सागर जिला की एक तहसील है। इसे हाल ही में तहसील का दर्जा प्राप्‍त हुआ है। शाहगढ़ का बुंदेलखंड के इतिहास में महत्‍वपूर्ण स्‍थान है और यह कई बुंदेला शासकों की कर्मस्‍थली रहा है। सागर जिले के उत्तर पूर्व में सागर-कानपुर मार्ग पर करीब ७० किमी की दूरी पर स्थि‍त यह कस्‍बा कई ऐतिहासिक घटनाओं का साक्षी है। वनाच्‍छादित उत्तुंग शैलमाला की तराई में लांच नदी के दक्षिणी किनारे पर बसे शाहगढ़ का इतिहास बुंदेलों की वीरता का महत्‍वपूर्ण साक्ष्‍य है।

इतिहास

१५वीं शताब्‍दी में यह गांव गौंड़ शासकों के अधीन था। तब यह गढ़ करीब ७५० गांवों का था। गौंड़ शासकों के बाद यह छत्रसाल बुंदेला के अधिकार में आया जिसने यहां एक किलेदार तैनात किया था। छत्रसाल ने इसे अपने पुत्र हिरदेशाह के नाम वसीयत कर दिया था। हिरदेशाह की सन् १७३९ में मृत्‍यु हो गई। हिरदे शाह की मौत के बाद उसके कनिष्‍ठ पुत्र पृथ्‍वीराज ने बाजीराव पेशवा की सहायता से इसे अपने अधिकार में ले लिया।
कहा जाता है कि सन् १७५९ में जब अहमदशाह अब्‍दाली ने भारत पर आक्रमण किया था तो आक्रांताओं के विरुद्ध मराठाओं ने संघर्ष किया। उनके इस संघर्ष में सहायता के लिए शाहगढ़ से ५००० सैनिकों की एक सेना भेजी गई थी। सन् १८३५ में यहां अंग्रेज स्‍लीमैन आया था। उसने अपनी पुस्‍तक “रैंबल्‍स एंड डिक्‍लेक्‍शंस” में शाहगढ़ और उसके शासकों के बारे में विस्‍तार से लिखा है।

अंग्रेजों का शासन काल

बखत बली अर्जुनसिंह का भतीजा था। उसके पास १५० घुड़सवार और करीब ८०० पैदल सैनिकों की सेना थी। वह सन् १८५७ की क्रांति में शामिल हो गया था। उसने चरखारी पर आक्रमण के समय तात्‍या टोपे की सहायता की थी। बाद में नाना साहिब द्वारा ग्‍वालियर में स्‍थापित शासन में उसे भी सम्मिलित होने को आमंत्रित किया गया था।
सितंबर १८५८ में बखत बली को ग्‍वालियर जाते समय अंग्रेजों ने गिरफ्तार कर लिया था। उसे राजबंदी के रूप में लाहौर भेज दिया गया। वहां उसे मारी दरवाजा में हाकिम राय की हवेली नामक स्‍थान पर रखा गया। बखतबली के राज्‍य को अंग्रेजों ने जब्‍त कर लिया। वह राज्‍य कितना विस्‍तृत था इसका अंदाजा इसी बात से लगाया जा सकता है कि उसके कई भाग अब सागर, दमोह और झांसी जिलों में शामिल हैं। २९ सिंतंबर १८७३ को राजा बखत बली की मृत्‍यु वृंदावन में हुई थी।

शाहगढ़ का किला

अंग्रेजों ने शाहगढ़ को इसी नाम के परगने का मुख्‍यालय बनाया था। इसमें करीब ५०० वर्ग किमी में करीब सवा सौ गांव थे। शाहगढ़ में कुछ ऐतिहासिक‍ अवशेष अभी भी हैं। यहां राजा अर्जुनसिंह द्वारा बनवाए गए दो मंदिर हैं। बड़े मंदिर में भित्ति चित्रणों की सजावट है। इसके अतिरिक्‍त यहां चार समाधियां और राज-परिवार की एक विशाल समाधि भी है।

भौगोलिक परिस्थितियां

एक समय शाहगढ़ व आसपास के इलाके में कच्‍चे लोहे की खदानें थीं। इन खदानों से निकाला गया लोहा स्‍थानीय पद्धति से गलाया जाता था हालांकि अब इसका कोई विशेष महत्‍व नहीं है। एक समय यहां एक अच्‍छा नरम पत्‍थर मिलता था जिसके कप और गरल बनाए जाते थे। पुराने समय में शाहगढ़ के बने मिट्टी के बर्तन काफी मशहूर थे। इसी कारण वहां एक मिट्टी के बर्तन बनाने का प्रशिक्षण केंद्र भी खोला गया था।

धार्मिक परंपरा

शाहगढ़ में शिवरात्रि के अवसर पर एक मेला लगता है जिसमें आसपास के इलाकों से बड़ी संख्‍या में लोग आते हैं। साप्‍ताहिक हाट की परंपरा आज भी जारी है और शनिवार को कस्‍बे में हाट बाजार भरता है। इनका एक तालाब भी था ओर रानी कभी क़िले से बाहर नई निकलती थी
भारतमाता

भारत को मातृदेवी के रूप में चित्रित करके भारतमाता या 'भारतम्बा' कहा जाता है। भारतमाता को प्राय: केसरिया या नारंगी रंग की साड़ी पहने, हाथ में भगवा ध्वज लिये हुए चित्रित किया जाता है तथा साथ में सिंह होता है। जो हमेशा गुस्से में होता है ।
भारत में भारतमाता के बहुत से मन्दिर हैं। काशी का भारतमाता मन्दिर अत्यन्त प्रसिद्ध है जिसका उद्घाटन सन् १९३६ में स्वयं महात्मा गांधी ने किया था। हरिद्वार का भारतमाता मन्दिर भी बहुत प्रसिद्ध है
अफगानिस्तान की भाषाएं

अफगानिस्तान एक बहुभाषी देश है जिसमें दो भाषाएं - दारी और पश्तो - दोनों आधिकारिक और व्यापक रूप से बोली जाती हैं। दारी अफगानिस्तान में फारसी भाषा का आधिकारिक नाम है। इसे अक्सर अफगान फारसी के रूप में जाना जाता है।  फारसी और पश्तो दोनों ईरानी भाषा उप-परिवार से भारत-यूरोपीय भाषाएं हैं। उज़्बेक, तुर्कमेनिस्तान, बलूचि, पशायी और नूरिस्तान जैसी अन्य क्षेत्रीय भाषाओं को देश भर में अल्पसंख्यक समूहों द्वारा बोली जाती है। छोटी भाषाओं में हिंदी-उर्दू, पंजाबी, अशकुणु, कामकाता-विरी, वासी-वेर, त्रेगामी और कलाशा-अल, पामिरी (शुगनी, मुंजी, इश्ककीमी और वाखी), ब्राहुई, अरबी, क्यूज़िलबाश, एमाक, और पशाई और किरगिज़।.  भाषाविद् हेराल्ड हार्मन का मानना है कि अफगानिस्तान 40 से अधिक छोटी भाषाओं का घर है, लगभग 200 अलग-अलग बोलीभाषाओं के साथ|

भाषा नीति

1964 के अफगानिस्तान के संविधान द्वारा स्थापित दारी और पश्तो देश की आधिकारिक भाषाएं हैं। दारी अफगानिस्तान की आधिकारिक भाषाओं की सबसे व्यापक बोली जाने वाली भाषा है और देश के लिए लिंगुआ फ़्रैंका के रूप में कार्य करती है। 1980 में, अन्य क्षेत्रीय भाषाओं को उन क्षेत्रों में आधिकारिक दर्जा दिया गया जहां वे बहुमत की भाषा हैं।

नामकरण नीति

पड़ोसी ईरान में बोली जाने वाली बोलियों के विपरीत अफगानिस्तान में बोली जाने वाली फारसी बोलियों को नामित करने के लिए अफरी अधिकारियों द्वारा दीरी की लंबी अवधि की सिफारिश की जाती है।

अवलोकन

अफगानिस्तान की भाषाएं दारी देश के लिंगुआ फ्रैंका के रूप में कार्य करती है और ताजिक, हज़ारस और एमाक सहित विभिन्न अफगान जातीय समूहों की मूल भाषा है। पश्तो अफगानिस्तान में प्रमुख जातीय समूह पश्तूनों की मूल जीभ है। अफगानिस्तान के बहु-जातीय चरित्र के कारण, भाषा विविधता के साथ-साथ द्विभाषीवाद और बहुभाषीवाद आम घटनाएं हैं। विभिन्न समूहों के आकार और संरचना के बारे में सटीक आंकड़े अनुपलब्ध हैं क्योंकि दशकों में अफगानिस्तान में कोई व्यवस्थित जनगणना नहीं हुई है। अनुमान निम्नलिखित प्राथमिक भाषाओं का सुझाव देते हैं:एशिया के फाउंडेशन द्वारा 6,226 यादृच्छिक रूप से चुने गए अफगान नागरिकों के 2006 के एक सर्वेक्षण सर्वेक्षण सर्वेक्षण के मुताबिक, दारी 49% की पहली भाषा थी, जिसमें अतिरिक्त 37% ने दूसरी भाषा के रूप में दारी बोलने की क्षमता बताई थी; 42% दारी पढ़ने में सक्षम थे। दूसरा, पश्तो मतदान के 40% लोगों की पहली भाषा थी, जबकि अतिरिक्त 28% ने इसे दूसरी भाषा के रूप में बताया; 33% पश्तो पढ़ने में सक्षम थे। उज़्बेक 9% की पहली भाषा थी और 6% के लिए दूसरी भाषा थी। तुर्कमेनिस्तान 2% की पहली भाषा और 3% के लिए दूसरी भाषा थी। अंग्रेजी 8% और उर्दू 7% से बोली जाती थी।
वेद कुमारी घई

वेद कुमारी घई को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे जम्‍मू एवं कश्‍मीर राज्य से हैं।